ПРАВИЛНИК

 

ЗА ОРГАНИЗАЦИЯТА НА ДЕЙНОСТТА 
НА КОМИСИЯТА ПО ПРОФЕСИОНАЛНА ЕТИКА 
КЪМ РК НА БЛС - БУРГАС
 
Чл.1. /1/. С настоящият правилник се уреждат правомощията, отговорностите и дейността на Комисията по професионална етика /КПЕ/ при РК на БЛС - Бургас
/2/.  Правилникът за работа на КПЕ се утвърждава от самата Комисия по професионална етика с 2/3 от кворума при явно гласуване и влиза в сила от датата на неговото утвърждаване.

         /3/. Организацията и дейността на комисията не може да противоречи на приетите в Република България закони и нормативни актове.

Чл. 2. Комисията по професионална етика организира и осъществява дейността си съгласно Закона за съсловната организация на лекарите и лекарите по дентална медицина, Устава на РК на БЛС – Бургас и Кодекса за професионална етика на лекарите в България.
Чл. 3. Комисията по професионална етика към РК на БЛС – Бургас е колективен орган, избран от Общото събрание на РК на БЛС - Бургас.

Чл. 3.1. Комисията по професионална етика се състои от 9 души – Председател и 8 члена, избрани поименно от Общото събрание на РК на БЛС - Бургас, за срок от 3 години.
Чл. 3.2. Председателят на комисията се избира от Общото събрание на РК на БЛС -Бургас чрез тайно гласуване. 
Чл. 3.3. Членовете на Комисията по професионална етика нямат право да бъдат избирани в други изборни органи на колегията.

Чл. 4. На първото заседание след избора, КПЕ избира от състава си, с обикновено мнозинство и явно гласуване, заместник-председател на комисията, който подпомага председателя и го замества в негово отсъствие.
Чл. 5. Мандатът на Комисията по професионална етика е тригодишен и може да бъде прекратен само от Общото събрание на РК на БЛС - Бургас.

Чл. 5.1 Член на КПЕ не може да бъде избиран в състава й за повече от два последователни мандата.

Чл. 5.2  Мандатът на член на КПЕ може да бъде прекратен предсрочно при следните условия:
1. По негово желание с едномесечно предизвестие.

2. При избиране на друга длъжност в органите на БЛС.

3. С решение на Контролната комисия на РК на БЛС - Бургас по предложение на председателя на КПЕ при:

a) Практическа невъзможност да изпълнява задълженията си на член на КПЕ в продължение на повече от шест месеца.
б) Констатирани забранителни обстоятелства по чл.39 от Устава на БЛС.
                  в) Прекратяване на членството в БЛС.
                    г) Системно неизпълнение на задълженята си в КПЕ, произтичащи от Устава на РК на БЛС - Бургас, Кодекса за професионална етика и настоящия Правилник.
                   д) След 3 (три) поредни отсъствия по неуважителни причини или отсъствия на половината от заседанията на КПЕ за една календарна година. 
Чл. 5.3. Мястото на освободения член на КПЕ се заема от следващия избран от Общото събрание на РК на БЛС - Бургас.

Чл.  5.4.  При освобождаване на мястото на председателя, в случаите, предвидени в Устава на РК на БЛС - Бургас, то се заема от заместник-председателя до края на текущия мандат или до провеждане на извънредно Общо събрание на РК на БЛС -Бургас.
Чл.  6. Комисията по професионална етика има следните правомощия:
1. Следи за спазване на професионално-медицинските, морално-етичните и деонтологични въпроси, свързани с упражняване на професията.

2. Разглежда жалби по въпросите посочени в т. 1. В случай на значими затруднения при вземането на решения, КПЕ прави мотивирано искане за методологична помощ от Комисията по професионална етика към БЛС. 

3. Осъществява други функци, възложени и от Общо събрание на РК на БЛС -Бургас.

4. Издава актове за установени нарушения и препоръки за отстраняването им. 

Чл.  7.  Заседанията на Комисията по професионална етика са закрити.

Чл. 8. /1/ Комисията по професионална етика провежда заседанията в офиса на БЛС -Бургас при присъствие на повече от 2/3 от членовете си и взема решение с квалифицирано мнозинство от 2/3 от присъстващите, с изключение на случаите по чл.14, ал.5, т. 4 (от устава на БЛС), когато по въпроси свързани с лишаване на член на колегията от лекарски права, решенията се вземат с консенсус. 

Чл. 9. /2/. Председателят на Комисията по професионална етика:

1.      организира и ръководи работата на комисията;

2.      насрочва и ръководи заседанията на Комисията по професионална етика и определя дневния им ред;

3.      подписва изходящата кореспонденция на КПЕ;

4.     определя членовете на Комисията по професионална етика за извършване на проверки по случаите при необходимост;

5.      участва в заседаниятана УС на РК на БЛС - Бургас.

Чл. 10. Заседанията на Комисията по професионална етика се свикват и провеждат при спазване на следния ред:

              /1/ председателят свиква членовете на Комисията на заседание, като определя деня, часа, мястото и дневния ред, най–малко една седмица преди определената дата.
              /2/  председателя на комисията и техническия секретар на РК на БЛС запознават по електронната поща членовете на комисията с материалите по предстоящото заседание най-късно една седмица преди него.        
/3/ необходимият кворум за легитимност на заседанието е повече от 2/3 от състава на комисията и решенията се вземат с квалифицирано мнозинство от 2/3 от присъстващите на заседанието членове.
 /4/ техническият секретар на КПЕ (РК на БЛС) представя на членовете на комисията получените жалби. 

  /5/ Председателят на комисията разпределя жалбите на отделните членове от комисията по компетенция за проучване на въпросите и докладване на КПЕ. 

  
/6/ на заседанията се водят протоколи с резюме на проведените дебати и взетите решения, подписани от председателя и протоколиращия. Протоколчиците се избират за всяко заседание на КПЕ на ротационен принцип. Към протокола се прилагат и обсъжданите жалби, становища и други материали. 
  
/7/ присъствие на външни лица на заседанията се допуска след предварително съгласуване с членовете на комисията.            
Чл.11.1.   Информацията за изясняване на поставените проблеми в жалбите се събира чрез устни или писмени сведения на свидетели по начини допустими от закона. 

2.  Даването на информация е доброволен акт, но отказът от сътрудничество за изясняване на проблеми по жалбите се отчита като отклонение от професионалната етика.  При отказ от писмено предоставяне на информация и обяснения по случая, комисията взема решение като за доказателствен материал се приема този предоставен в жалбата на жалбоподателя. 
Чл.12.1.   Резултатите от проверката, заедно с доказателствения материал се докладват на заседание на КПЕ. 

           2.   При необходимост на заседанието, с решение на КПЕ, могат да бъдат поканени свидетели по разглеждания проблем.
          3.     Когато жалбата е по проблем, по който в състава на КПЕ няма специалист или проблемът е особено сложен, Председателят на КПЕ може да се обърне към УС на РК на БЛС – Бургас с искане за привличане на съответен специалист извън състава на комисията.  

              -    Експертизите по т. 3 се заплащат от бюджета на РК на БЛС Бургас.

Чл.13.  Комисията по професионална етика съставя актове за установени нарушения, предвидени в чл.37 на ЗСОЛЛДМ.

Чл.14.  Решенията на КПЕ се депозират в РК на БЛС - Бургас, адресирани до Председателя на УС на РК на БЛС - Бургас.

Чл.15. По поставени за обсъждане в хода на заседанието  въпроси, които не са били включени в предварително определения дневен ред, решение се взема след отделно гласуване за допълване на дневния ред.

Чл. 16. Комисията по професионална етика разработва и съхранява следната собствена документация:
            /1/. Списък на членовете на Комисията по професионална етика, съдържащ УИН, месторабота и длъжност, дом. адрес, адрес на ел. поща и телефон за контакт.

            /2/ Регистър на получените жалби и формирани досиета за всеки отделен случай с доказателствен материал, външни медицински и юридически консултации и решенията на комисията по всеки случай. 
            /3/. Протоколите от заседанията и приложените към тях материали.

            /4/. Материали за обучение по проблемите на медицинската етика. 
            /5/  Решения на КПЕ по възникналите казуси.

            /6/ Ежегодните отчетни доклади и тези от Отчетите на КПЕ за целия мандат.          
Чл. 17. След изтичане на мандата, председателят предава на новоизбрания председател на Комисията по професионална етика към РК на БЛС преписката с незавършените проверки по подадените жалби.

Чл.18. Председателят на КПЕ изготвя ежегодно доклад за дейността на комисията, който представя на Председателя на УС на РК на БЛС - Бургас, а в края на мандата отчита дейността на комисията пред Общото събрание на РК на БЛС -Бургас.
Чл.19 . Този правилник е приет на 04.10.2016 г. От Комисията по професионална етика на РК на БЛС -  Бургас и влиза в сила от датата на неговото приемане. 
Правилникът е подписан от членовете на Комисията по професионална етика при РК на БЛС - Бургас: 
 

1. Д-р Вержиния Дерменджиева
2. Д-р Дора Григорова
3. Д-р Преслав Димитров
4. Д-р Сияна Ганчева- Стоянова
5. Д-р Симеон Печев
6. Д-р Маринела Димова
7. Д-р Васил Попов
8. Д-р Диляна Стоянова 

9. Доц. д-р Лъчезар Манчев
 
